в член 109, параграф 2, буква д) от Регламент (ЕС) 2021/2115. Освен това прегледът по сектори включва, когато е приложимо, допълняемост с елементите на предварителните условия.
 3.6. Преглед на интервенциите, които допринасят за осигуряване на последователен и интегриран подход по отношение на управлението на риска
 В този подраздел се обяснява комбинацията от интервенции, включително, когато е приложимо, опцията, предвидена в член 19 от Регламент (ЕС) 2021/2115, насочена към гарантирането на последователен и интегриран подход към управлението на риска.
 3.7. Взаимодействие между национални и регионални интервенции и елементи
 Този подраздел включва:
 а)
 когато е целесъобразно — описание на взаимодействието между националните и регионалните интервенции, включително разпределението на финансовите средства по интервенции и по фондове;
 б)
 когато бъдат установени елементите на даден стратегически план по ОСП на регионално равнище — обяснение как интервенционната стратегия осигурява съгласуваността и последователността на тези елементи с елементите на стратегическия план по ОСП на национално равнище.
 3.8. Преглед на приноса към целта за подобряване на хуманното отношение към животните и борбата с антимикробната резистентност, посочена в член 6, параграф 1, буква и) от Регламент (ЕС) 2021/2115
 В този подраздел се представят елементите, определени в член 109, параграф 2, буква з) от Регламент (ЕС) 2021/2115.
 3.9. Обяснение на начина, по който интервенциите и елементите, общи за няколко интервенции, допринасят за опростяването за крайните бенефициери и за намаляването на административната тежест
 Това обяснение трябва по-специално да включва мерките, предприети при прилагането на ОСП чрез технологии и данни, които спомагат за опростяване на управлението и администрирането на ОСП, и чрез опростяване на планирането на интервенциите в стратегическия план по ОСП.
 4. Елементи, общи за няколко интервенции
 4.1. Определения и минимални изисквания
 Този подраздел включва следното:
 а)
 селскостопанска дейност
 По отношение на определението за селскостопанско производство държавите членки предоставят информация само когато изменят определението в сравнение с член 4, параграф 1, буква в), подточка i) от Регламент (ЕС) No 1307/2013 на Европейския парламент и на Съвета (4).
 Що се отнася до определението за поддържане на земеделска площ, такова определение трябва да се предостави за всички видове земеделски площи (обработваема земя, трайни насаждения и постоянно затревени площи). Когато държавите членки определят отделни изисквания за земя, оставена под угар, това се уточнява;
 б)
 земеделска площ
 При необходимост се предоставят допълнителни елементи от определението, установено в Регламент (ЕС) 2021/2115.
 По-специално се предоставя информация за следните елементи, когато е приложимо:
 i)
 елементи на агролесовъдни системи, когато такива са установени или поддържани в земеделската площ, като тези елементи се посочват за всеки вид земеделска площ (обработваема земя, трайни насаждения и постоянно затревени площи);
 ii)
 определение за разсадници;
 iii)
 определение за дървесни култури с кратък цикъл на ротация, което включва най-малко цикъла на прибиране на реколтата, списъка на видовете или категориите растения и гъстотата на засаждане;
 iv)
 за постоянно затревените площи — описание на всеки отделен елемент, използван за тяхното определение, като обработка на почвата, оран, повторно засяване с различни видове треви или установени местни практики;
 в)
 хектар, отговарящ на условията за подпомагане
 При необходимост се предоставят допълнителни елементи към определението, посочено в Регламент (ЕС) 2021/2115, по-специално